kardosdrur/scandi-wiki huggingface dataset:
Klaus von Dohnanyi

Klaus von Dohnanyi (født 23. juni 1928 i Hamborg) er en tysk politiker (SPD). Han var uddannelses- og videnskabsminister i den føderale regering fra 1972 til 1974 og fra 1981 til 1988 førsteborgmester (regeringschef) i bystaten Hamborg.

Liv og virke

Baggrund, uddannelse 
Von Dohnanyi voksede op i Berlin-Grunewald. Hans far Hans von Dohnanyi blev i 1938 sendt som Reichsgerichtsrat til Leipzig. Han blev henrettet den 9. april 1945 som modstandskæmper.

Fra 1938 til 1940 gik Klaus von Dohnanyi på Thomasschule zu Leipzig, fra 1940 til 1944 på Benediktinergymnasium i Ettal og så på Helmholtz-Gymnasium i Potsdam.

Fra efteråret 1944 efter sin nød-Abitur blev han udskrevet til Volkssturm, en militær enhed for mænd mellem 16 og 60 som ikke allerede gjorde tjeneste i en anden militær enhed; i november 1944 blev han fundet egnet til krig («kriegsverwendungsfähig») og i januar 1945 indkaldt til en kampbataljon i Reichsarbeitsdienst i Prignitz. I maj 1945 havnede han nogle dage i canadisk krigsfangeskab. I efteråret 1945 mødte han igen sin familie i Frankfurt am Main, som han havde vært adskilt fra under krigstjenesten.

I 1946 begyndte han at studere jura og afsluttede i 1949 den første og i 1957 den anden juridiske statseksamen. I 1959 blev han cand.jur.

Karriere 
Fra 1951 arbejdede han i et amerikansk advokatkontor og derefter ved Max-P lanck-Institut für ausländisches und internationales Privatrecht. I 1954 tog han også en amerikansk grad, LL.M. (Master of Law), ved Yale University. Fra 1954 arbejdede han ved Ford-værket i Köln og fra 1956 som leder af planlægningsafelingen. Fra 1960 til 1967 var han Geschäftsführender Gesellschafter ved markedsforskningsinstituttet Infratest.

Klaus von Dohnanyi blev medlem af SPD i 1957. Fra 1969 til 1981 var han medlem af det tyske parlament. I 1979 blev han partiformand i Nordrhein-Westfalen. Fra 1982 til 1988 var han medlem af Hamburgische Bürgerschaft.

I 1968 blev han statssekretær i næringsministeriet. Året efter blev han parlamentarisk statssekretær for uddannelses- og videnskabsministeren. Da Hans Leussink trak sig fra denne stilling i januar 1972, blev han fulgt af Dohnanyi. Da Willy Brandt gik af som kansler den 7. maj 1974, forlod Dohnanyi regeringen. Mellem 1976 og 1981 var han Staatssekretär i udenrigsdepartementet.

Den 24. juni 1981 blev Klaus von Dohnanyi valgt til Hans-Ulrich Kloses efterfølger som Hamburgs førsteborgermester. Denne stilling havde han til 8. juni 1988.

Familie 
Klaus von Dohnanyi er søn af Hans von Dohnanyi og hans kone Christine Bonhoeffer, søster til Dietrich Bonhoeffer. Han er barnebarn af den ungarske komponist Ernő Dohnányi og er gift med forfatteren Ulla Hahn. Hans bror er dirigenten Christoph von Dohnányi.

Eksterne henvisninger 

 Informationen zur Aussprache des Familiennamens
 Klaus von Dohnany am 24. April 2008 in der Sendereihe „Zeitzeugen im Gespräch“ im Deutschlandfunk
 www.berlingske.dk

 

Medlemmer af Forbundsdagen
Politikere fra SPD
Ministre fra Tyskland
Borgmestre i Hamborg
Jurister fra Tyskland
Personer fra Leipzig
Personer fra Berlin
Personer fra Hamborg
COVID-19-testning

COVID-19-testning kan identificere SARS-CoV-2-virussen og inkluderer metoder, der både påviser tilstedeværelsen af selve virussen (RT-PCR) og metoder, der påviser antistoffer dannet som reaktion på infektion.

Påvisning af antistoffer (jf. serologi, vedr. serum) kan bruges både til diagnose og til populationsovervågning. Antistofprøver viser, hvor mange mennesker der har haft sygdommen, inklusive dem, hvis symptomer var mindre eller som var asymptomatiske. En nøjagtig dødelighed af sygdommen og niveauet for flokimmunitet i befolkningen kan bestemmes ud fra resultaterne af denne test. Varigheden og effektiviteten af dette immunrespons er imidlertid stadig uklar.

På grund af begrænset testning havde ingen lande i marts 2020 pålidelige data om forekomsten af virussen i deres befolkning. Per 23. april havde de lande, der offentliggjorde deres testdata, i gennemsnit udført et antal test, der kun svarer til 1,3% af deres befolkning, og intet land havde testet prøver svarende til mere end 13,4% af befolkningen. Der er forskelle i antallet af test, der er udført i de enkelte lande, og denne forskel vil sandsynligvis også påvirke den rapporterede dødelighed, letalitet, 'case fatality rate' '), som sandsynligvis er blevet overvurderet i mange lande på grund af bias ved udtagning af stikprøver.

Galleri

Se også 

 ACE2
 Coronavirus
 mRNA-vaccine

Noter og referencer 

Noter

Referencer

Se også 
 Medicinsk undersøgelse – Immunforsvar

Eksterne henvisninger 
  Wikimedia Commons har flere filer relaterede til COVID-19 testing – Coronaviridae
 "Instruks for prøvetagning"  fra Rigshospitalet.dk, afsnit for luftvejssekreter
 "Sådan virker en test for coronavirus - og disse nye testmetoder er på vej" fra Videnskab.dk af Alexander Edwards, lektor ved Biomedical Technology, University of Reading
  Om brug af 'POCT'  ('point-of-care-testing', diagnogstik nær patienten)
 "Patientsikkerhed ved brug af Point of Care Testing (POCT) og selvtest" fra Dbio.dk – Oplæring i brug og kvalitetssikring af POCT og selvtestudstyr er et laboratoriefagligt ansvar som skal varetages af bioanalytikere
 WHO's forbehold pr. april 2020 : "Advice on the use of point-of-care immunodiagnostic tests for COVID-19" fra Who.int, 8. april 2020 : "...At present, based on current evidence, WHO recommends the use of these new point-of-care immunodiagnostic tests only in research settings. They should not be used in any other setting, including for clinical decision-making, until evidence supporting use for specific indications is available. ..."

Coronaviridae
Medicinske undersøgelser
COVID-19
Mette Holm (oversætter)

Mette Holm (født 1958) er en dansk oversætter, som særligt er kendt for sine oversættelser af Haruki Murakami fra japansk til dansk. Hun arbejder primært med litterære oversættelser fra japansk til dansk, men oversætter også fra engelsk og fransk til dansk. Udover Haruki Murakamis bøger har hun bl.a. oversat bøger af Banana Yoshimoto og Kenzaburo Oe samt en række mangaer. Desuden har hun skrevet dubbing-manus til næsten alle Miyazakis tegnefilm. Den danske dokumentarfilm Dreaming Murakami fra 2018 handler om Mette Holm.

Mette Holm er uddannet antropolog og cand.mag. i japansk.

Litterære oversættelser 

Hendes litterære oversættelser inkluderer:

 Mænd uden kvinder af Haruki Murakami (Klim 2015)
 Den farveløse Tsukuru Tazakis pilgrimsår af Haruki Murakami (Klim 2014)
 Hardboiled Wonderland og Verdens Ende af Haruki Murakami (Klim 2014)
 Senseis mappe af Hiromi Kawakami (Hr. Ferdinand 2013)
 1Q84 – bind 1,2 og 3 af Haruki Murakami (Klim 2012 og 2013)
 Heist Society af Ally Carter (Alvilda 2011)
 In the Miso Soup af Ryu Murakami (Klim 2010)
 Hvad jeg taler om, når jeg taler om at løbe af Haruki Murakami (Klim 2009)
 Efter midnat af Haruki Murakami (Klim 2008) - med tilskud fra 10-mio.kr.-puljen
 UDE af Natsuo Kirino (Peoples Press 2008)
 Efter skælvet af Haruki Murakami (Klim 2008)  med tilskud fra 10-mio.kr.-puljen
 Kafka på stranden af Haruki Murakami (Klim 2007)  med tilskud fra 10-mio.kr.-puljen
 Skyggelandet af Taichi Takada (Cicero 2006)
 Norwegian Wood af Haruki Murakami (Klim 2005).
 Sputnik, min elskede af Haruki Murakami (Klim 2004).
 Sønden for grænsen og Vesten for solen af Haruki Murakami (Klim 2003).
 Trækopfuglens Krønike af Haruki Murakami (Klim 2001).
 Yo af Julia Alvarez (Gyldendal 1997).
 N.P. af Banana Yoshimoto (Gyldendal 1997).
 M/T og fortællingen om De Store Skoves Under af Kenzaburo Oe (Gyldendal 1995).
 Kitchen af Banana Yoshimoto (Gyldendal 1994).

Filmografi 
 Dreaming Murakami (2018)
 Arriettys hemmelige verden (2010)

Kilder

Eksterne henvisninger 
 

Danskere i 2000-tallet
Oversættere fra Danmark
Daiane Limeira

Daiane Limeira Santos Silva eller Daiane (født 7. september 1997) er en kvindelig brasiliansk fodboldspiller, der spiller for spanske Real Madrid Femenino og Brasiliens kvindefodboldlandshold.

Hun har tidligere spillet for flere brasilianske klubber, norske Avaldsnes IL og franske Paris Saint-Germain. Hun har siden August 2019, optrådt for CD Tacón i Primera División.

Referencer

Eksterne henvisninger

Kvindelige fodboldspillere fra Brasilien
Fodboldspillere fra CD Tacón
Fodboldspillere fra Real Madrid Femenino
Ludmila da Silva

Ludmila da Silva eller Ludmila (født 1. december 1994) er en kvindelig brasiliansk fodboldspiller, der spiller for spanske Atlético Madrid og Brasiliens kvindefodboldlandshold, siden 2017.

Resultater

Landsholdsmål

Referencer

Eksterne henvisninger

Kvindelige fodboldspillere fra Brasilien
Fodboldspillere fra Atlético Madrid Femenino
Dajan Hashemi

Dajan Hashemi Ghermezi (; født 21. november 2000) er en dansk fodboldspiller, der spiller angreb for Hammarby i Elitettan og Danmarks kvindefodboldlandshold.

Hun har tidligere spillet for danske Ballerup-Skovlunde Fodbold, svenske Linköpings FC og Hillerød Fodbold og Snekkersten IF, i hendes ungdomsår.

Statistik

Referencer

Eksterne henvisninger 
 

Fodboldspillere fra Danmark
Fodboldspillere fra Ballerup-Skovlunde Fodbold
Fodboldspillere fra Linköpings FC
Det Europæiske Universitetsinstitut i Firenze

Det Europæiske Universitetsinstitut (EUI) i Firenze er en selvstændig forskeruddannelsesinstitution, oprettet i 1972 gennem en konvention mellem de daværende medlemslande af EF og senere tilsluttet af nyankomne medlemslande af EU. De første studerende startede på instituttet i 1976.

Et studie ved instituttet forudsætter en kandidatgrad og kan foregå indenfor fagområderne økonomi, jura, statskundskab, sociologi og historie.

Danmark yder sammen med en række europæiske lande tilskud til Instituttets drift. Derudover har Danmark afsat fire stipendier til studerende derved.

Eksterne henvisninger 
 

Universiteter i Italien
Etableret i 1972
Nicolas Schmit

Nicolas Schmit (født 10. december 1953) er en politiker fra Luxembourg. Han har været europæisk kommissær for beskæftigelse og sociale rettigheder siden 2019. Han var medlem af Det Luxembourgeske Socialistparti (LSAP). Han var tidligere medlem af Luxembourgs regering fra 2004 til 2019 og medlem af Europa-Parlamentet (MEP) i 2019.

Tidligt liv og uddannelse 
Schmit studerede økonomi i Frankrig ved Institut d'études politiques d'Aix-en-Provence .

Karriere 
I 2004 blev Schmit udnævnt til det første Juncker-Asselborn-ministerium som minister-delegeret i udenrigsministeriet og arbejdede under Jean Asselborn som udenrigsminister .

Siden valgene til Europa-Parlamentet i 2019 har Schmit været medlem af Europa-Parlamentet, hvor han tilhører gruppen Gruppen for Det Progressive Forbund af Socialdemokrater i Europaparlamentet (S&D). Han har siden fungeret i Udvalget om Beskæftigelse og Sociale Anliggender .

Fodnoter

Eksterne henvisninger 
 Biografi af Schmit på Luxembourgs regerings hjemmeside (engelsk)

Europa-Kommissærer fra Luxembourg
Europa-Kommissærer 2019-2024
Medlemmer af Europa-Parlamentet fra Luxembourg
Politikere fra Luxembourg
Cecilie Løvdal

Cecilie Løvdal (født 29. august 1998 i Arendal, Norge) er en kvindelig norsk håndboldspiller, der pr. 2020 spiller for danske Ajax København Håndbold i Damehåndboldligaen.

Hun er født og opvokset i Arendal, hvor hun også har optrådt for byens damehold IK Grane Arendal, der spillede i den norske 1. division. Hun var desuden topscorer i klubben, i hendes sidste sæson. Hun spillede fra 2018 til 2020, for ligaklubben Gjerpen Håndball, der spiller i Eliteserien. I hendes to sæsoner hos norske Gjerpen Håndball, spillede hun en stor rolle på klubbens målscore. Hun var bl.a. den næstmest scorende spiller i klubben, i sæsonen 2018-19 med 69 mål. I sæsonen 2019-20, var hun tredjemest scorende spiller, med 67 mål.

Hun skrev i April 2020, under på en 1-årig kontrakt med den danske ligaklub Ajax København.

Referencer

Eksterne henvisninger 

Håndboldspillere fra Norge
Håndboldspillere fra Ajax København
Marie-Aimée Roger-Miclos

Marie-Aimée Roger-Miclos (1. maj 1860 - 19. maj 1951) var en fransk pianist.

Tidlige liv 
Marie-Aimée Miclos blev født i Toulouse. Hun studerede ved Conservatoire de Toulouse og Conservatoire de Paris, hos Louise Aglaé-Massart og hos Henri Herz.

Karriere 
Flere komponister dedikerede kompositioner til Roger-Miclos. Joseph O'Kelly dedikerede et klaverværk til Roger-Miclos i 1884. Camille Saint-Saëns dedikerede et klaverstykke til Roger-Miclos, som hun havde premierede med i 1891.

Roger-Miclos spillede i London i 1890 og 1894. Hun turnerede tysktalende byer i 1893, 1894 og 1897. Hun turnerede i USA og Canada i sæsonen 1902-1903. "Hun kommer fra det sydlige Frankrig, landet af ild og lidenskab, og er en kunstner med interessante og ukonventionelle kvaliteter, der har en stærk markeret sans for rytme, strålende og skarpt touch, og hendes spil markeres med sikkerhed, der tilføjer tonal charme og genialitet," observerede en anmelder og tilføjede: "som pianistinde er hun en kunstnerisk diplomat." I 1905 lavede hun optagelser af Mendelssohns og Chopins værker.

Hun underviste også klaver på Conservatoire de Paris. Den amerikanske maler George Da Maduro Peixotto lavede et portræt af hende i 1893. Hun var også genstand for en medalje udført af den franske kunstner Geneviève Granger, udstillet i 1909.

Personlige liv 
Marie-Aimée Roger-Miclos giftede sig to gange. Hendes første mand, Roger, var jernbaneinspektør; de giftede sig i 1881, og han døde i 1887.  Hendes anden mand var medmusiker Louis-Charles Battaille, søn af Charles-Amable Battaille ; de giftede sig i 1905, og han døde i 1937. Hun døde i Paris i 1951, 91 år gammel.

Kilder 

Pianister fra Frankrig
Sandbæk (Kappel)

Sandbæk (dansk) eller Sandbek (tysk) er en landsby beliggende nord for Kappel i det østlige Angel i Sydslesvig. Administrativt hører stedet under Kappel Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører Sandbæk under Kappel Sogn. Sognet lå i Kappel Herred (Gottorp Amt), da området tilhørte Danmark.

Sandbæk er første gang nævnt 1498. Stednavnet beskriver beliggenheden ved en sandet bæk, her Sandbæk (Møllebæk).

Fæsterne stod i middelalderen under Slesvig Domkapitel. I 1530 dannede landsbyen faktisk et eget fogderi, selvom den formelt stod under Slesvig bys magistrat som domkirkens medpatron. Domkirkens præst forblev Sandbæks formelle ejer. Sandbæk havde i de følgende år status som adeligt gods, selvom landsbyen hverken havde en adelig ejer eller var en hovedgård. Sandbæk er et af de steder i Slesvig / Sønderjylland, der indtil 1864 stod med en meget indviklet rets- og forvaltningshistorie. I 1938 dannede Sandbæk sammen med Grimsnæs, Melby og Studebøl kommunen Melby, inden den i januar 1974 blev indlemmet i købstaden Kappel. Nordvest for Sandbæk ligger den cirka 130 hektar store Drølt Skov.

Kendte 
 Claus Stallknecht (1681-1734), dansk bygmester og arkitekt

Noter 

Kappel
Angel
Hans-Christian Mathiesen

Hans-Christian Mathiesen (født 11. april 1965 i Roskilde) er en dansk generalmajor. 
Mathiesen gik ind i Forsvaret i 1984, blev sekondløjtnant af reserven i 1985 og premierløjtnant af linjen i 1989. Han havde ledelsesposter fra delingsfører til brigadechef.  I 2003-2006 var han kommunikationschef i Forsvarskommandoen og medvirkede i dokumentarudsendelserne K-notatet og Den Hemmelige Krig. Han var chef for Hærstaben 2014-2018.

Nepotisme-sagen 
Mathiesen er dømt i en straffesag, hvor han var tiltalt for embedsmisbrug og grov pligtforsømmelse med krav om frihedsstraf. Sagen, som førtes for Retten i Viborg, startede den 4. maj 2020 og der faldt dom den 19. maj 2020.
. Byretten idømte Mathiesen 60 dages ubetinget fængsel. Han ankede på stedet. Hans forsvarer mente, at der kun var tale om mindre forseelser, som kunne håndteres disciplinært. Ankesagen blev behandlet ved Vestre Landsret, som den 24. august 2020 skærpede straffen til tre måneders ubetinget fængsel.

Mathiesen var anklaget for fem forhold En instruks om at ændre kriterierne for optagelse på en attraktiv uddannelse efter ansøgningsfristens udløb var den alvorligste. Ændringen indebar, at Mathiesens kæreste (senere hustru) kunne komme i betragtning og blev optaget.

Sagen opstod, da netmediet Olfi.dk 18. oktober 2018 kunne afsløre, at optagelseskriterierne var ændret. OLFI havde gravet i sagen i over et år.

Pressens behandling af sagen førte i oktober 2018 til Forsvarets Auditørkorps' undersøgelse. Den 24. oktober blev Mathiesen fritaget for tjeneste som chef for Hærstaben; ved en rokade blev han 1. september 2019 placeret i et "midlertidigt stillingsnummer" i Forsvarskommandoen.

Hans-Christian Mathiesen blev afskediget uden varsel 21. september 2020 via en besked i e-Boks. Den tidligere hærchefs løn ophørte dagen efter. Mathiesen tog selv kort efter dommen initiativ til at aflevere sit Kommandørkors.

Referencer 

Officerer fra Danmark
Personer i Kraks Blå Bog
Personer fra Roskilde
Gonzalo De Olavide

Gonzalo De Olavide y Caseneva (født 28. marts 1934 i Madrid, Spanien - død 4. november 2005) var en spansk komponist.

De Olavide Studerede komposition på Det Kongelige Musikkonservatorium i Madrid, og på Musikkonservatorierne i Antwerpen og Brussel. Han deltog også senere på kompositionskurser med Pierre Boulez, Luciano Berio og tog kompositions studier hos bl.a. Karlheinz Stockhausen i Köln. De Olavide har skrevet en symfoni, orkesterværker, kammermusik, elektroniskmusik, solostykker for mange instrumenter etc. Han fik de to priser Premio Nacional de Música (1986), og Premio Reina Sofia (2001)

Udvalgte værker 

 Symfoni "Hyldest til Falla" (1977) - for orkester
 Sine Die (er) (1972) - for orkester
 El Cantico (Kantikoen) (1978) - for orkester
 Cante (Til minde om Garcia Lorca (1980) - for orkester

Eksterne henvisninger 
 om Gonzalo De Olavide på www.musicweb-international.com 

Komponister fra Spanien
Antoni Nicolau

Antoni Nicolau (født 8. juni 1858 i Barcelona, Spanien, død 26. februar 1933) var en spansk komponist og dirigent. professor, rektor og lærer.

Nicolau studerede komposition hos Juan Bautista Pujol. Han har skrevet en symfoni, orkesterværker, symfoniske digtninge, operaer, vokalmusik og korværker, sidstnævnte som han er mest kendt for. Nicolau var professor og underviste i komposition på Conservatorio Superior de Música del Liceo. Han var en af de betydningsfulde komponister som koncentrerede sig om den Catalanske musik i Spanien.

Udvalgte værker 

 Symfoni "Athalia" - for orkester
 Stormen - opera

Eksterne henvisninger 
 om Antoni Nicolau

Komponister fra Spanien
Professorer
Lærere
Dirigenter fra Spanien
Josep Maria Mestres Quadreny

Josep Maria Mestres Quadreny (født 4. marts 1929 i Manresa, Spanien, død 18. januar 2021) var en spansk komponist, lærer og videnskabsmand.

Quadreny studerede videnskab på Universitetet i Barcelona, og studerede komposition privat hos Cristòfor Taltabull. Han har skrevet syv symfonier, orkesterværker, kammermusik, koncertmusik, operaer, balletmusik, filmmusik, scenemusik etc.
Quadreny har undervist i komposition på institutionerne Darmstadt Ny Musik kursus og Latin Amerikanske kurser for Ny Musik.

 Udvalgte værker 

 7 Symfonier (1938-2004) - for orkester
 Frøknerne fra Avignon (2006) - for orkester
 Clarors Øjne (2006) - for orkester
 Cora'' (2005) - for orkester

Referencer

Eksterne henvisninger 
 om Josep Maria Mestres Quadreny på www.musicweb-international.com 

Komponister fra Spanien
Lærere
Forskere
Manuel Palau Boix

Manuel Palau Boix (født 4. januar 1893 i Valencia, Spanien, død 18. februar 1967) var en spansk komponist, professor, lærer, rektor, pianist og dirigent.

Boix studerede komposition og klaver på Musikkonservatoriet i Valencia. Herefter studerede han komposition og instrumentation videre i Paris hos bl.a. Charles Koechlin, og Maurice Ravel. Efter sin hjemkomst til Valencia blev han professor og lærer i komposition og direktion på Musikkonservatoriet i Valencia, og senere rektor. Han har skrevet 3 symfonier, orkesterværker, kammermusik, koncertmusik, operaer, balletmusik, vokalmusik etc. Boix levede som professionel dirigent for mange spanske orkestre, og som freelance komponist og lærer.

Udvalgte værker 

 Symfoni nr. 1 (1945) - for orkester
 Symfoni nr. 2 "Murciana" (1944) - for orkester
 Symfoni nr. 3 (1950) - for orkester
 Valencia (1935) - for klaver og orkester

Eksterne henvisninger 
 om Manuel Palau Boix på www.musicweb-international.com 

Komponister fra Spanien
Dirigenter fra Spanien
Professorer
Rektorer
Lærere
Pianister fra Spanien
Personer fra Valencia
Katriina Talaslahti

Katriina Talaslahti (født 21. september 2000) er en kvindelig finsk fodboldspiller, der spiller som målvogter for franske Olympique Lyon i Division 1 Féminine, siden 2019.

Referencer

Eksterne henvisninger 
Katriina Talaslahtis hjemmeside
 

Kvindelige fodboldspillere fra Finland
Fodboldspillere fra Olympique Lyon (kvinder)
Lisa Weiß

Lisa Weiß (født 29. oktober 1987) er en kvindelig tysk fodboldspiller, der spiller som målvogter for franske Olympique Lyon i Division 1 Féminine og Tysklands kvindefodboldlandshold, siden 2009.

Hun har tidligere spillet for SV Lohausen, FCR 2001 Duisburg og SGS Essen.

Hun fik landsholdsdebut for  d. 17. februar 2010, mod .

Referencer

Eksterne henvisninger 
 
 

Kvindelige fodboldspillere fra Tyskland
Fodboldspillere fra Olympique Lyon (kvinder)
Personer fra Düsseldorf
Esben Storm

Esben Storm (født 26. maj 1950, død 28. marts 2011 i Sydney, New South Wales, Australien) var en dansk-australsk filminstruktør, skuespiller, manuskriptforfatter, TV-producer, stemmeskuespiller og sangskriver.

Han var velkendt for sit arbejde i Australian Children's Television Foundation, hvor han arbejdede i 15 år. Selskabet solgte programmer til 92 lande, og Storm var involveret i at skrive, varetage, redigere og instruere adskillige produktioner, herunder børneserierne Round the Twist og The Genie from Down Under. Han arbejdede også på en filmatisering af John Marsdens Tomorrow-ungdomsbøger, men mistede senere rettighederne.

Baggrund og karriere 
Storm ankom til Australien med forældrene Laurits og Ane i 1958. Laurits nedsatte sig som bygningsarbejder, og havde således evnerne til at opføre et mørkekammer i hjemmet, hvor sønnen lærte om fotografisk behandling, billedkomposition og lyssætning.

Storm begyndte som 18-årig med at lave film sammen med partneren Haydn Keenan. Hans tidlige arbejder var hovedsageligt af mere seriøs karakter, herunder en dokumentar om Sydney Hilton Hotel bombningen i 1978 med titlen With Predjucide. Han skrev og instruerede filmene 27A (1974), In Search of Anna (1978), Deadly (1991), og Subterano (2003). Storm arbejdede på adskillige tv-serier, heriblandt Round the Twist, The Genie from Down Under (hvor han både fungerede som manuskriptforfatter og instruktør), Sky Trackers, Li'l Elvis Jones and the Truckstoppers, Blue Heelers, Crash Zone, samt Winners.

Hans arbejde som skuespiller inkluderer roller i filmene The Coca-Cola Kid (1985), Wrong World (1985) og Young Einstein (1988); Hans sidste rolle var i den australske sygehus-soapserie All Saints.

Filmografi i udvalg 
 Doors (1969) – kortfilm
 In His Prime (1972) – kortfilm
 Stephanie (1972) – kortfilm
 A Motion Picture (1972) – kortfilm
 27A (1974)
 In Search of Anna (1978)
 With Prejudice (1982)
 "Birthin' Hips" (1983)
 Stanley (1984)
 Round the Twist (1989-2001) - instruktør og manuskriptkonsulent (1989), forfatter/manuskript (1991, 2000-01), skuespiller (som Mr. Snapper)
 Deadly (1991)
 "Terrormisu: A Night Of Just Desserts " (1993)
 "Rusty & The Bathtub Banana" (1993)

Referencer/eksterne henvisninger 
 Profil om Esben Storm på websitet worddisk.com
 ADG Awards and ACTF honour Esben Storm , actf.com.au, 23. februar 2012 (engelsk)

 

Dansk-Australiere
Filminstruktører fra Australien
Tv-skuespillere fra Australien
Personer fra Sydney